Die Gekonsolideerde Munisipale Infrastruktuur Program (GMIP) is nasionaal ontwikkel om munisipaliteite te steun mt die verskaffing van nuwe infrastruktuur, sowel as die opknapping en opgradering van bestaande infrastruktuur, veral in benadeelde gemeenskappe.
Munisipaliteite is die primêre verskaffers van dienste aan inwoners. Dit sluit toegang tot water, sanitasie, die bestuur van vaste afval, bekostigbare en veilige bronne van energie, vervoer, onderwys, gesondheidsdienste en skuiling, sowel as doeltreffende rampbestuur in. GMIP-geld word in sewe projekkategorië toegedeel (water, sanitasie, paaie, vaste afval, gemeenskapsgeriewe, gemeenskapsbeligting en afvoerwater).
GMIP in die Wes-Kaap het van 1997 tot 2004 R689,1 miljoen aan 1 063 munisipale infrastruktuurprojekte bestee, wat ook werk vir ongeveer 2 411 miljoen persoonsdae geskep het.
Behuisingsprojekte kan vasval, soms weens die teenstrydige behoeftes en eise in gemeenskappe.
n Raamwerk is geskep vir die voorkoming en vermindering van brande en stadige oorstromings in informele nedersettings om doeltreffende rampbestuur in die gebiede te verseker. Gebiede wat voordeel behoort te trek uit meer doeltreffende noodoptrede sluit Brown's Farm, Guguletu, Kruispad, Kosovo, Wallacedene en Doringwacht in.
n Samewerkende regeringspitsberaad vir alle plaaslike regering-raadslede is op 21 Junie 2004 gehou. Dit behoort beter samewerking tussen provinsiale en plaaslike regering tot gevolg te hê.
Onbekende staatstaal of akroniem Kyk in die WOORDELYS?